কর্নাটকে সোনা পাচারে ধৃত অভিনেত্রীর বাবা ডিজিপিকে ছুটিতে পাঠানো হল

ওয়েব ডেস্ক: কর্নাটকে ১২ কোটি টাকা মূল্যের সোনা সহ গ্রেফতার হন অভিনেত্রী রাণিয়া রাও (Ranya Rao)। সেই ঘটনায় তাঁর বাবা ডিজিপি (DGP) পদ মর্যাদার অফিসার রামচন্দ্র রাওকে (Ramchandra Rao) ছুটিতে পাঠানো হল। শনিবার তাঁকে কম্পালসারি ছুটিতে (Compulsory Leave) পাঠানো হয়েছে। কর্নাটক (Karnataka) স্টেট পুলিশ হাউসিং অ্যান্ড ইনফ্রাস্ট্রাচকার ডেভলপেমন্ট কর্পোরেশনের ম্যানেজিং ডিরেক্টর ছিলেন তিনি।

গত ৩ মার্চ ওই অভিনেত্রীকে ১৪.২ কেজি সোনা সহ বেঙ্গালুরু এয়ারপোর্টে গ্রেফতার করা হয়। তিনি দুবাই থেকে ফিরছেলেন। ওই সোনার বাজারদর ১২ কোটি ৫৬ লক্ষ টাকা। একজন প্রোটোকল অফিসার ওই অভিনেত্রীকে সাহায্য করেছিলেন বলে অভিযোগ। তিনি তদন্তকারীদের কাছে দাবি করেছেন, ওই ডিজিপির নির্দেশ মতোই তিনি কাজ করেন।

আরও পড়ুন: ২৪ ও ২৫ মার্চ দেশজুড়ে ব্যাঙ্ক ধর্মঘট

ডিরেক্টরেট অফ রেভিনিউ ইন্টেলিজেন্স এই ঘটনায় তদন্ত করছে। তারা আদালতে জানিয়েছে, নিরাপত্তার ফাঁক গলার জন্য রাজ্য পুলিশকে ব্যবহার করে বিশেষ পদ্ধতি অবলম্বন করা হয়। এই ঘটনায় হাওয়ালার মাধ্যমে ভারত থেকে দুবাইতে টাকা পাঠানো হয়েছে। ঘটনায় বড় চক্রের সিন্ডিকেট রয়েছে।